text: dyrplageri
  
  publiceret: 2009-01-29 21:50:15+01:00
  Dyrplageri, overtrædelse af Dyreværnslovens bestemmelser om, at dyr skal behandles forsvarligt og beskyttes bedst muligt. Straffen kan i gentagelsestilfælde blive op til to års fængsel. Den, der findes skyldig i mishandling eller grovere uforsvarlig behandling af dyr, kan ved dom frakendes retten til at eje, bruge, passe, slagte eller på anden måde beskæftige sig personligt med dyr.